A film

**A Minecraft: A film,** egy hamarosan érkező élőszereplős svéd-amerikai film, amely a hatalmas népszerűségnek örvendő Minecraft című videojátékon alapul. A filmet Jared Hess rendezi, míg a forgatókönyvet Chris Bowman és Hubbel Palmer írja. A Warner Brothers eredetileg 2019. május. 24-én szerette volna kiadni a filmet, de ezt tolták 2022. március. 4-re, de sajnos a COVID-19 járvány miatt a megjelenés dátumot tovább tolták, és a jelenlegi megjelenési dátuma ismeretlen.

## Cselekmény

Jelenleg semmien információ nincs a történetről.

## Gyártás

### Fejlesztés

2014. február. 27-én Notch személyesen jelentette be Twitter profilján, hogy a Mojang és a Warner Brothers együttműködése megszületett és ezzel be is jelentette a Minecraft: A filmet. Ugyan ezen a napon azt is bejelentették, hogy Roy Lee és Jill Messick lesznek a film producerei.

2014. október. 8-án Vu Bui kijelentette, hogy a film fejlesztése még "gyerekcipőben jár," hiszen állítása szerint ez egy nagy "Blockbuster" lesz és, hogy a film minimum 3-4 év alatt fog elkészülni. Később azt is bejelentették, hogy Shawn Levy rendezi a filmet, ám ő még később kiszállt a projektből, Kieran és Michelle Mulroney mellett, akik a film írói lettek volna. Az indok a kreatív nézeteltérések voltak, ugyanis Levy víziója nem passzolt a Mojang elképzeléseihez. Levy 2015-ben egy interjúban kifejtette, hogy a Minecraft: A filmet egy 80-as évek témájú kalandfilmnek képzelte el, aminek kicsit az 1985-ös Kincsvadászok beütése lett volna.

2015. július. 21-én jelentették be, hogy Rob McElhenney lesz a film rendezője.

2016. június. 27-én a Mojang hivatalosan is bejelentette, hogy a film címe, a Minecraft: A film lesz, és a megjelenés dátumot is mellé tűzték, ami: 2019. május. 23-e.

2016. október. 13-án arról számoltak be, hogy a filmet McElhenney mellett Jason Fuchs írja majd.

2018. február. 7-én Jill Messick producer öngyilkos lett 50 évesen. A Minecraft: A film volt az utolsó munkája, amin dolgozott.

2018. augusztus. 3-án jelentették be, hogy Rob McElhenney-t és Jason Fuchs-t Aaron és Adam Nee íróduó válltja. Az író cserét követően a megjelenési dátum is ismeretlen időbe került. Később McElhenney kijelentette, hogy egy 150 millió dollár produkciót szeretne kihozni a történetből, és hogy lefoglalták a vancouveri stúdiókat a forgatásra, bár a sok időeltolódás miatt a vancouveri stúdió visszavonta a lefoglalást. A film még jobban elhalni látszott mikor a Warner Brothers igazgatója: Greg Silverman helyére, Toby Emmerich érkezett, akinek teljesen más elképzelései vannak a filmről.

2019. január. 3-án arról számoltak be, hogy Jim Berney-t kérték fel a film vizuális effektjeinek a kezelésére. Még ugyan ebben a hónapban arról számoltak be, hogy Peter Sollett fogja írni és rendezni a filmet, John Berg lesz a film producer és az executive produceri feladatokat pedig Jon Spaihts fogja végezni. A film történetéről is osztottak meg pár dolgot, miszerint a sztori az End és az Ender Dragon körül fog forogni. Ezt az információt 2019 áprilisában a Mojang is megerősítette. Ezek mellett a Mojang bejelentette a megjelenési dátumot, ami 2022. március. 4-e lesz.

2019. június. 24-én jelentették be, hogy Allison Schroeder fogja írni a forgatókönyvet.

2022. április. 18-án arról számoltak be, hogy Jared Hess rendezi a filmet, valamint Chris Bowman és Hubbel Palmer írja a forgatókönyvet. A tervek szerint a gyártás már ebben az évben elkezdődnek. Hozzátették, hogy a film producerei Lynda Winters és Mary Patern lesznek, míg a film executive producere Cale Boyter lesz.

### Szereplőgárda

2016 novemberében arról számoltak be, hogy Steve Carell tárgyalásokat folytat a film főszereplésével kapcsolatban, de időegyeztetési problémák miatt kilépett a projektből.

2022 áprilisában arról számoltak be, hogy Jason Momoa tárgyalásokat folytat a film főszerepével kapcsolatban.

## Kiadás

A filmet a Warner Bros. Pictures forgalmazza, jelenleg nincs kitűzött megjelenési dátum. Eredetileg 2019. május. 24-én jelent meg volna, de aztán 2018 augusztusában lekerült a megjelenési ütemtervről, McElhenney és Fuchs író cseréje miatt. 2019 áprilisában jelentették be, hogy a film 2022. március. 4-én jelenik meg. De a COVID-19 világjárvány miatt 2020 októberében ismét lekerült a megjelenési ütemtervről, és a helyére a The Batman került.